Robinia pseudacacia woodΞύλοRobinia pseudacacia barkΦλοιός
Η **ψευδοακακία** *(Robinia pseudoacacia*), κοινώς γνωστή στα ελληνικά ως "***ακακία"***, είναι είδος ξύλου, που προέρχεται από το ομώνυμο πλατύφυλλο είδος δέντρου. Το είδος, βοτανικώς, είναι ενδημικό στις ανατολικές πολιτείες των ΗΠΑ, αλλά απαντάται εκτεταμένα στην Ευρώπη, την Νότια Αφρική και την Ασία και θεωρείται χωροκατακτητικό είδος σε ορισμένες περιοχές. Η ονομασία του ουσιαστικά σημαίνει "ψεύτικη ακακία", αφού η γνήσια *ακακία* είναι είδος της τροπικής ζώνης.

Το ξύλο είναι ανοιχτό κιτρινωπό καφετί, βαρύ και πολύ σκληρό, και είναι πολύ ανθεκτικό βιολογικά ακόμη και σε χρήσεις σε επαφή με το έδαφος. Το ξύλο έχει ειδικό βάρος περίπου 0,733 κιλά ανά κυβικό μέτρο ή/και μεγαλύτερο.

*Κορμίδιο ψευδοακακίας*
Το ξύλο είναι εξαιρετικά σκληρό, καθώς είναι ένα από τα πιο σκληρά ξύλα στη Βόρεια Αμερική με σκληρότητα Janka 1.700 lbf (7.560 N).

Είναι πολύ ανθεκτικό στη σήψη και ανθεκτικό και είναι πολύτιμο για έπιπλα, δάπεδα, επενδύσεις, στύλους και περιφράξεις. Στα αγγλικά έχει την ονομασία, *Black Locust,* είναι ένα εξαιρετικά ανθεκτικό υλικό που δεν απαιτεί χημική επεξεργασία για να διατηρήσει την ομορφιά του για 50 χρόνια ή περισσότερο.

 Ξύλινη κουπαστή από ψευδοακακία
Οι χλωρές, φρεσκοκομμένες σανίδες της ψευδοακακίας έχουν δυσάρεστη μυρωδιά. Εξακολουθεί να χρησιμοποιείται σε ρουστίκ κουπαστές. Στην Ολλανδία και στην Ουγγαρία -όπου υπάρχουν τεχνητές φυτείες του είδους- έχουν ξεκινήσει πρωτοβουλίες για περιορισμό της χρήσης τροπικών ειδών ξυλείας, με ταυτόχρονη προώθηση αυτού του είδους και τη δημιουργία φυτειών, που κόβονται κάθε 10-15 χρόνια. Φλαβονοειδείς ενώσεις στο εγκάρδιο ξύλο του είδους του επιτρέπουν να ανθίσταται μέχρι και 100 χρόνια και μέσα στο έδαφος. 

Με ανοιχτό κιτρινωπό χρώμα και υψηλή βιολογική αντοχή, το ξύλο αυτό χρησιμοποιήθηκε πολύ για διακοσμητικά ένθετα και ταινίες σε έπιπλα στην Αγγλία και τη Γαλλία τον 17ο και 18ο αιώνα, με το όνομα *"acacia"* ή *"Virginia acacia".* 

Τη δεκαετία του 1900, η αξία του ξύλου της *ψευδοακακίας Robinia* αναφέρθηκε ότι μειώθηκε σχεδόν σε όλα τα μέρη των Ηνωμένων Πολιτειών εξαιτίας προσβολών των δέντρων του είδους από παθογόνα έντομα *Megacyllene robiniae*, που προκάλεσαν θανατώσεις σε δάση.

Από το έτος 1998, το δέντρο της ψευδοακακίας είναι στα επιλέξιμα είδη δέντρων και θάμνων για την δάσωση γεωργικών γαιών σε διάφορες περιοχές της χώρας, κυρίως για την απόδοση αυτών σε πολύτιμη ξυλεία.

Παραπομπές
----------

1. ↑  «Robinia pseudoacacia». *www.biodiversityexplorer.org*. Αρχειοθετήθηκε από το πρωτότυπο στις 4 Σεπτεμβρίου 2018.
2. ↑
3. ↑  The Wood Database "Black Locust (Robinia pseudoacacia)"
4. ↑  Black Locust Lumber About the tree "Black Locust wood, a natural alternative"
5. ↑  «Black Locust: A Multi-purpose Tree Species for Temperate Climates». *purdue.edu*. Ανακτήθηκε στις 27 Ιουνίου 2007.
6. ↑  Edwards, Ralph, *The Shorter Dictionary of English Furniture: From the Middle Ages to the Late Georgian Period*, "Acacia", p. 21, 1987, Spring Books (reprint of 1964, Country Life Books)
7. ↑  «Forest Pest Insects in North America: a Photographic Guide». *Forest Pests of North America*. Ανακτήθηκε στις 4 Ιουνίου 2023.
8. ↑  Keeler, Harriet L. (1900). *Our Native Trees and How to Identify Them*. New York: Charles Scribner's Sons. σελίδες 97–102.
9. ↑  «Επιλέξιμα είδη δέντρων και θάμνων για την δάσωση γεωργικών γαιών (Μ8.1)». *dasarxeio.com*. 25 Φεβρουαρίου 2016. Ανακτήθηκε στις 4 Ιουνίου 2023.